CELEX: C2006/121/23
Language: sk
Date: 2006-05-20 00:00:00
Title: Vec T-307/05: Žaloba podaná  8. augusta 2005  – Fermont/Komisia

20.5.2006   
            
            
               SK
            
            
               Úradný vestník Európskej únie
            
            
               C 121/13
            
         Žaloba podaná 8. augusta 2005 – Fermont/Komisia
   (Vec T-307/05)
   (2006/C 121/23)
   Jazyk konania: francúzština
   Účastníci konania
   
      Žalobca: Alain Fermont (Kraainem, Belgicko) (v zastúpení: L. Kakiese, advokát, N. Luzeyemo, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               nariadiť Európskej komisii, aby ukončila pre žalobcu vysoko škodlivé konanie dvoch zodpovedných úradníkov, ktorí obaja porušujú normy služobného poriadku úradníkov,
            
         
               —
            
            
               určiť, že došlo k porušeniu povinnosti ochrany legitímnej dôvery,
            
         
               —
            
            
               určiť, že žalobca bol vystavený psychickému obťažovaniu zo strany dvoch zodpovedných úradníkov,
            
         
               —
            
            
               nariadiť Európskej komisii, aby z dôvodu nečinnosti voči konaniu dvoch úradníkov, pre žalobcu vysoko škodlivému, uhradila 5 040 000 eur ako náhradu nemajetkovej ujmy a škody.
            
         Žalobné dôvody a hlavné tvrdenia
   Žalobca v tejto veci uzavrel pracovnú zmluvu s Centrom rozvoja podnikov (CDE), organizáciou podriadenou skupine štátov ACP. V rámci výkonu činnosti podľa tejto zmluvy mal žalobca za úlohu zavedenie zosúladenia hygienických predpisov a dohľadu nad rybolovom vo Svätom Tomášovi a Princovom ostrove a Guinejskom zálive.
   Žalobca predovšetkým tvrdí, že žalovaná mu bránila vo výkone jeho činnosti.
   Žalobca takisto uplatňuje porušenie nariadenia Európskeho parlamentu a Rady (ES) č. 1049/2001 o prístupe verejnosti k dokumentom Európskeho parlamentu, Rady a Komisie, ako aj ustanovení služobného poriadku úradníkov, ktoré zakazujú psychické obťažovanie a zakotvujú povinnosť nezávislosti.